લોકસભાની ચૂંટણી બાદ પહેલી વાર ઉત્તર પ્રદેશની ચૂંટણી વડાપ્રધાન નરેન્દ્ર મોદી માટે સૌથી મોટું ચેલેન્જ સાબિત થવા જઈ રહી છે. મોદી જ ચૂંટણીનો ચહેરો બનશે. મોદીના અઢી વર્ષના કામકાજની અગ્નિ પરીક્ષા થશે યુપીની ચૂંટણીમાં. મોદીની કુંડળીમાં વર્તમાનમાં ચંદ્રની મહાદશામાં શનિનું અંતર ચાલી રહ્યું છે. 25 જાન્યુઆરીથી 14 માર્ચ 2017 સુધી ચંદ્રની અસર રહેશે. આ સમયે પરિણામ જાહેર થશે. શનિ પરાક્રમેશ અને ચતુર્થેશ થઈ શુક્ર સાથે દશમ ભાવમાં બેઠો છે. ચંદ્ર ભાગ્યેશ થઈ મંગળની સાથે બેસી નીચભંગ રાજયોગનું નિર્માણ કરી રહ્યો છે. ભાજપની નામ રાશિ ધન છે, જે દાર્શનિકતા અને ધર્મની સાંકેતિક રાશિ છે. આ વખતે ધન રાશિમાં શનિ ગોચર કરશે, જે એક શુભ સંકેત છે.